LidanRubinov/Halacha-QA huggingface dataset:
שאלה: דין מיצטער בסוכה: לרב מה הדין כאשר אדם בונה סוכה שמלכתחילה הוא יודע שיהיה מצטער בה באכילה ובשינה? האם יהיה אפשר להתיר את הסוכה?
תשובה: בפוסקים, (שו"ע ורמ"א סימן תר"מ ד, משנ"ב ס"ק י"ח, ביה"ל ד"ה דמתירא מלסטים. וכן בסימן תרל"ט ב  ברמ"א) יש דיון על מצטער מפני הצינה, או גנבים, או ריח רע, או זבובים, או רוח. שאלתך היא, על מצטער באכילה ובשתיה. אם כן, למה הוא בונה סוכה? הרי אפילו לאכול ולשתות אינו יכול. אם כוונתך, שהוא יכול לאכול ולשתות, ורק יש סיבה אחרת המפריעה לו, על כך פוסק בביאור הלכה בסימן תר"מ, שלכתחילה עדיף לבנות במקום אחר. אך אם אין ברירה, יוצא ידי חובתו בסוכה כזאת. על מצטער באכילה, בשתיה ובשינה, נראה לי שלא יוצא ידי חובה כלל! הרב אליקים לבנון www.yelm.co.il
שאלה: ציונות וחרדיות: הרב, בהרבה דייטים שואלים אותי כיצד אני מגדירה את עצמי. אז כך אני מגדירה את עצמי דתיה לאומית אך גם מתחברת מאוד לחרדים. לדוגמא בשיחות שאנחנו מדברים על חינוך ילדים ברור לי שאחנך לאהבת הארץ ואת הבנים לישיבות הסדר אך בנושא השירות לאומי לבנות אני מאוד מסתייגת. אני מרגישה מאוד חצויה,קראתי אודות הנושא המון והבנתי שלא חייב להגדיר את עצמך אלא אפשר לקחת מה שטוב מפה ומפה. אך כשמגיע נושא החינוך לאן אשלח את הילדים שלי אני משתתקת. כיצד אני יכולה לברר את האמת עם עצמי? אני אוהבת את הדרך של החרדים אל יחד עם זאת כן מאוד בעד ארץ ישראל. אני מרגישה שאני מתחברת להמון זרמים אך מה עלי לעשות בנוגע למוסדות הלימוד של ילדי? אשמח מאוד לתשובה.
תשובה: ב"ה, את צודקת שלא צריך להגדיר לאיזה ציבור שייכים אלא איזו תפיסת עולם בונים, כמו כן לא צריך כבר עכשיו להחליט איזה מוסד חינוכי את רוצה אלא איזה חינוך את רוצה להקנות, ובבא הזמן תחליטי גם איזה מוסד הכי מתאים. אגב, היום יש מגוון רחב של מוסדות חרדים ודתיים לאומיים שיכולים לתת מענה לאנשים עם תפיסה מורכבת יותר. דני ארגמן
שאלה: לעבור מיד למנהגי הרמ"א?: הרב! אבא הוא אשכנזי שגדל במשפחה שלא שמרה כלל על המסורת, כך שכל המנהגים שנהגנו במשפחה היו מהמשפחה של אימי שהיא ספרדייה. לפני זמן מה התברר לי שאני צריך לחזור לנהוג ע"פ הרמ"א אע"פ שאבי לא קיבל שום מסורת. אז שאלתי היא האם יש צורך לעשות התרת נדרים? למשל עד היום הייתי נוהג להתעטף בציצית, האם אני יכול להפסיק כבר מהפעם הבאה?
תשובה: כיוון שחשבת לתומך שכך הדין המחייב אותך, טעית ואין חובה להתרת נדרים. מיד אפשר לעבור למנהגי אשכנז.
שאלה: סנדק אביה או אביו: נכדתי עומדת ללדת בן בבן הראשון האבא של בעלה היה הסנדק הפעם רוצה נכדתי לתת לאביה ובעלה לא מוכן אלא רוצה שאבא שלו יהיה שוב סנדק השאלה היא מה עושים במיקרה כזה
תשובה: הסנדק יהיה אביה ולא אבי בעלה. אם יש התנגדות לכך, שיתקשר עימי. בשעה טובה
שאלה: חשש לבשר טריפה.: לאחרונה חשפה הרבנות שיש בעיה עם חלק מכשרויות הבשר שנשחט בארץ. איזה חברות המספקות בשר כשר ללא חשש טריפה. גיסי רב.ונחשף לסירטונים המעידים שיש בעיה בכשרות.
תשובה: לא ידוע לנו על חשיפה של הרבנות בנושא בעיות עם כשרויות הבשר. אם תרצה תוכל להשתמש בעמוד המומלצים שלנו
שאלה: נישואים: האם במקרים מסויימים הבעל לא בעיר או בעיות ריבים בנשואים ניתן לשמור פחות מ7 ימים נקיים?
תשובה: אי אפשר לקצר פחות משבעה נקיים. לפעמים אפשר לקצר בימי הראייה עצמם לארבעה ימים. זה צריך שיקול דעת עם רב ת"ח. שנה טובה כתיבה וחתימה טובה יהודה הלוי עמיחי
שאלה: חנוק וקרוע-עזרה במשכב זכר לפני אירוסין: לפני כמה חודשים ובמהלך שנתיים בערך נפלתי כמה פעמים במשכב זכר. הרגשתי שאני כועס על עצמי אבל הייתי בהתלהבות לפעמים ובהבנה שלא אשיג בת זוג לחיים ועשיתי שטויות לפני 3 חודשים הכרתי מישהי ואני עדיין יוצא איתה. ואני פשוט נאכל על זה שאני לא מספר לה. כי לדעתי ברגע שאספר לה אנחנו ניפרד. התייעצתי כאן עם רב מסוים. הוא אמר לי שאני עושה תשובה מלאה ולכן העוונות שלי מתכפרים ושזה לא נחשב שקר. הבעיה היא שגם אם זה ככה (ואני בן אדם דתי) אני עדיין קרוע מבפנים שאני לא מספר לה. ואני מפחד מצד שני. אני על סף דמעות וחנק. אני לא יודע למי לפנות לעזרה. בבקשה תענה לי על שאלתי תשובה מספקת. כבודו.
תשובה: אני מבין לליבך. אם מדובר בדבר רחוק, צדק הרב במה שאמר לך. אך אם מדובר במעשה קרוב שחזר על עצמו לאחרונה, ואתה מעריך שלו תדע אזי לא תרצה להתקדש לך, על פי דין אתה חייב להודיע לה את הדבר. אם אינך מודיע זאת- הקידושין בספק עד שיתברר שניחא לה להתקדש על אף זאת. תתפלל על כך, ואחר כך אמור לה את האמת, ואת שברון לבך, ותפרט כמה רחוק אתה עכשיו ממעשים מעין אלו. תעביר את ההחלטה לידיה בצדק, לא יכון אדם ברשע, ושורש צדיקים בל ימוט.. בהצלחה
שאלה: רוטב דגים: יש בשוק רוטב דגים בשם נאם פלא של חברת טיפרוס אשר משתמשים בו בעיקר להכנת מוקפץ תאילנדי. הרכיבים הם:מים. תמצית אנשובי.מלח.סוכר האם ניתן להוסיפו למנה בשרית? לדעת הספרדים. בברכת שנה טובה נועה
תשובה: אני מבין שהוא בלי הכשר. ואם כן כמובן שאין להשתמש בו. ואם הוא כן עם הכשר אז תחזרו אלינו עם שם ההכשר.
שאלה: ייחודה של היהדות: הייתי רוצה לשאול משהו לגבי ייחודה של הדת היהודית. בעבר חשבתי שרק ביהדות יש אמונה במשהו מופשט (בורא עולם) ובשאר הדתות מאמינים בדברים מוחשיים. אך כיום אני רואה שגם בדתות אחרות מאמינים יש אמונה באל (שבנצרות הם קוראים לו "god" ובאיסלאם קוראים לו "אללה"), אז בעצם מהו ההבדל המהותי, הבסיסי, בין היהדות לשאר הדתות? ידיעה של המיוחדות של הדת היהודית גם יכולה להגביר את נכונותה והאמת שביהדות. אשמח לתשובה, מראש והרבה על כל העזרה הניתנת באתר זה שבעיניי היא חשובה ומועילה מאוד!
תשובה: וברכת ד הנצרות עובדת את המוחש -אותו האיש. באיסלם אין עבודת אדם אבל היא מזויפת ושכתוב היהדות. כתיבה וחתימה טובה יהודה הלוי עמיחי
שאלה: לספר לבת הזוג על העבר שלי?: אני בן 25 עד לפני כ3 נפלתי במהלך שנתיים עם הפסקות במשכב זכר. ידעתי שעשיתי שטויות אבל סתם התלהבתי קצת מזה וגם חשבתי שלעולם לא אמצא בת זוג. לפני כ3 חודשים הכרתי מישהי ואנחנו כרגע במערכת יחסים. אני לא סיפרתי לה כלום. שאלתי את אחד הרבנים כאן האם לספר לה. הוא אמר שגלל שאני עושה תשובה מלאה שזה כפרת העוונות(יסורי המחשבה) אז אין טעם שאספר לה. אני יודע שאם אספר לה אז ניפרד. היא לא תוכל לסבול את זה. אני גם מאוד אוהב אותה. אהבה ראשונה שלי בחיים. אני מרגיש חנוק וקרוע מבפנים עד כדי מצב שאני אומר לעצמי אני אספר לה ומה שיהיה יהיה. אבל אני יודע שאאבד אותה. לא יודע מה לעשות. זקוק לעזרה לא יודע למי לפנות. בבקשה תיתן לי מענה כי אני על סף דמעות. כבודו
תשובה: הדברים של הרב ששאלת, מקבלים חיזוק ממקור נוסף, עיין בקישור. שים לב, מדגישים שאתה בטוח שלא תשוב לעולם לחטאיך:
שאלה: פוסק בטהרה ואמצעי מניעת הריון: מחפש פוסק לפסוק בנושא אמצעי מניעה לאחר לידה לשם קיום ייחוד בכדי לא להקלט מהר מידי להריון אשמח לרשימת פוסקים בנושא עדיף מהדרום אלעד נ.ב זה דחוף לשם מצוות ייחוד לאחר מקווה
תשובה: מי שמתמחה בענייני פוריות וכל הכרוך בכך אלו מכון פועה. תתקשר אליהם.
שאלה: משבר באמונה אחרי אובדן: לפני שנה וחצי אח שלי הבכור נהרג בתאונת דרכים ומאז התחיל להיות לי משבר קשה באמונה ונוצרו אצלי הרבה שאלות, כמו: למה הקדוש ברוך הוא עושה דברים לא מובנים? האם אני חשובה בעולם הזה? האם השם שומע ומקשיב? והכול מבלבל ומוזר ולא ברור לי. אני שואלת את עצמי לפעמים אם יש טעם לחיים? מוזר לי השאלות האלה. הכי קשה לי להבין זה שיש אנשים שלא קשה להם באמונה והחיבור שלהם עם הקדוש ברוך הוא חזק.האם ה אוהב אותי? כל זה גורם לי לתחושות התפרקות. יש לי מלא בילבולים. אשמח מאוד אם תענו לי בהקדם.
תשובה: לך, אובדן זה דבר מאוד כואב וקשה. על אחת כמה וכמה כשמדובר על אח, על קשר קרוב, על מישהו חסר ביום יום, על התמודדות משפחתית לא פשוטה. בד"כ אנחנו חיים את החיים בצורה די בטוחה, די בוטחים בעצמנו שנקום בבוקר, די בוטחים בעצמנו שהתוכניות שלנו יסתדרו פחות או יותר כפי שאנחנו מתכננים, אנחנו כביכול ביומיום יכולים לשכוח מהקב"ה, ואז מדי פעם מגיע אסון שמזעזע אותנו, הרבה בגלל שהוא מזכיר לנו את מה שאנחנו מנסים לשכוח, שיש מישהו מעלינו שמתכנן את העולם, שלא באמת הכל תלוי בנו. ושהרבה פעמים אנחנו לא מבינים את מה שהוא עושה. זה מזעזע אותנו ואת היציבות המדומה שבנינו לעצמנו (שכאילו הכל בשליטתנו), אבל זעזועים גורמים לאי יציבות, ואי יציבות גורמת לנו לעלות ממעלה, לא להישאר באותות מקום כי אולי המקום הזה כבר לא יציב, אבל במדרגה גבוהה יותר, לאחר בירור מעמיק יותר אפשר להגיע למדרגה גבוהה ויציבה יותר. אני כותבת לך את זה כדי שלא תיבהלי מהשאלות, השאלות גורמות לנו לבירור ובע"ה לצמיחה. אני לא יודעת אם יש אנשים שאין להם קשיים באמונה, אבל מי שאין לו קושי ושאלות גם לא מתקדם. אי אפשר להישאר במדרגות וברמות שהתאימו למה שהיינו כשהיינו קטנים. הנשמה שלנו תובעת מאיתנו להתקדם. למה ה  עושה דברים שלא מובנים לנו? אנחנו לא יודעים להסביר למה ואיך. אנחנו בסה"כ חיים בעולם הזה זמן מועט ביותר, וגם אז אנחנו רואים את הדברים מנקודת המבט שלנו שהיא די מצומצמת. מה שכן, אנחנו מאמינים בקב"ה שהוא יודע בדיוק מה טוב. שהוא סולל לכל חד מסלול משלו, תוכנית מיוחדת לו לעבור בחיים, ובשביל הזה יש מכשולים, וקשיים, עליות וירידות, והכל מותאם ככדי להוציא לפועל את התפקיד המיוחד שלשמו הגיע לעולם. וזה בסה"כ מה שאנחנו צריכים לעשות פה בעולם, לעבוד את ה, לשמוח בתורה ובמצוות, על אף ועם כל הסיבוכים והקשיים שהקב"ה מזמן לנו. כל יתר הדברים שאנחנו רוצים זה צ ופרים שלפעמים באמת יש לנו אותם, אבל הם רק צ ופרים, זה לא התכלית. את כותבת שאת מבולבלת וזה מאוד מובן, אני מניחה שיש הרבה מחשבות ורגשות וקשה לחזור לשגרה, לגבי המחשבות, אני מציעה לך להמשיך לשאול, את מי שאפשר (מורה, מדריכה וכו), לפנות אלי למייל tepernaama gmail.com, ולכתוב, וללגבי הרגשות, יכול להיות שיש הרבה רגשות שאת צריכה לעבד, אבל, כאב, כעס ועוד, ואולי שיחה עם מישהי מקצועית תעזור לך לעבד את זה בצורה טובה. (אולי תוכלי לפנות ליועצת באולפנה שלך שתפנה אותך הלאה) בהצלחה רבה ושנה טובה. תחל שנה וברכותיה. נעמה
שאלה: אני והחברות שלי: זה כבר לא מה שהיה פעם!: היי ו לאתר :) כבר הרבה זמן אני מרגישה שהחברות הכי טובות שלי כבר לא חברות שלי. הן עושות דברים בלעדיי וכמעט שלא קוראות לי לכלום, ואם כן זה רק שאני לא ייפגע. אבל תכלס זה הכי פוגע שמרחמים עלייך. כבר לא כיף לי איתן כי אני יודעת שאחרי שאני עושה איתן משהו הם יעשו משהו בלעדיי. יש להן בדיחות משלהן ולפעמים אני פשוט שונאת אותן, וזה עצוב לחשוב שהן "החברות הכי טובות שלי" כי אני ממש לא מרגישה ככה, וחברות אחרות מתנהגות אליי יותר יפה. אני לא יודעת מה לעשות, זה כבר הרבה דברים שמצטברים. אשמח אם תעזרו לי:)
תשובה: שירה! המצב שאת מתארת הוא מצב יחסית נפוץ. ברוך ה  כולנו מוקפים בחברים, קרובים יותר וקרובים פחות. בדרך כלל, מערכות יחסים בכלל ובין חברות בפרט הן מערכות יחסים דינמיות, לפעמים יש תקופות קרובות יותר ולפעמים פחות. מעגל החברים במהלך השנים אנחנו עוברים ממקום למקום, ממסגרת למסגרת, ובהתאם לכך מעגל החברים שלנו משתנה. כשהיינו בגן ובבית הספר היסודי אז החברים שלנו היו החברים שגרים ביישוב או בשכונה שלנו, כשגדלנו ונכנסו לאולפנא או לישיבה, מעגל החברים התרחב ולפעמים התחלף חלקית או התחלף לגמרי. כך בעצם קורה במהלך כל החיים. האנשים שסובבים אותנו הופכים להיות חברים קרובים יותר, והקשר עם החברים שקצת פחות יוצא לנו להתראות איתם, מתרופף לפעמים. זהו תהליך טבעי שקורה לכל אחד מאיתנו. כמו שכתבת בעצמך, יש לך חברות אחרות שאת מרגישה שהקשר איתן הולך טוב יותר. יכול להיות שזה בעצם תהליך טבעי של תחלופת חברים. לפתוח את הקלפים יש לנו נטיה לפרש את המעשים של אנשים אחרים דרך המבט שלנו ואנחנו כבר בונים סיפור שלם מאחורי הכוונות שלהם והאמת היא שבכלל לא שאלנו אותם מה הם חושבים. לדוגמא: את מרגישה שהחברות שלך נפגשות בלעדייך, ואם הן מזמינות אותך, אז זה מתוך רחמים. יכול מאוד להיות שהחברות שלך לא חושבות ומרגישות כך בכלל, אבל את לא באמת יודעת מה הן מרגישות כי הרי לא שאלת אותן. במקרה כזה הגיע הזמן לפתוח את הקלפים. אם את מרגישה בנוח, תדברי עם כולן יחד. אם לא, תבחרי לך חברה אחת מבין החברות הטובות שלך ושבי איתה לשיחה בארבע עיניים ותסבירי לה בדיוק איך את מרגישה. אל תחששי לחשוף את מחשבותייך בפניה, הרי מדובר בחברה טובה שאוהבת אותך ורוצה בטובתך. תבואי לשיחה עם לב פתוח ואולי יתברר לך שהחברות שלך לא חשבו שהן עושות משהו לא ר ולא ידעו שנפגעת ואולי הסיבה להתנהגותן נובעת דווקא ממעשה שאת עשית. השיחה זו הזדמנות מצויינת בשבילך להגיד להן איך את מרגישה ולשמוע את עמדתן. יוזמה מצידך מה עוד את יכולה לעשות כדי לשמר את הקשר ביניכן? ליזום. תארגני בעצמך מפגשים משותפים, אולי להרים טלפון מפעם לפעם סתם כדי להתעניין בשלומן, להזמין אותן אלייך הביתה, לשבת לדבר איתן בהפסקות, לשלוח הודעות מתעניינות מידי פעם. יכול להיות שכאשר הן ישימו לב שלך אכפת מהן והחברות ביניכן חשובה לך, זה יגרום להן להעריך אותך ואת החברות שלכן עוד יותר ובכך לחזק את הקשר גם מצידן. תני לזמן לעשות את שלו מערכות יחסים הן דבר דינמי. יכול להיות שכרגע הקשר ביניכן הוא במצב פחות טוב אבל עם הזמן המצב ילך וישתפר. אחרי השיחה שעשיתן ופתחתן את הכל, יכול להיות שלא תרגישי ב"תוצאות מיידיות" אלא שייקח זמן עד שהיחסים יחזרו למסלולם הרגיל. בינתיים את יכולה להמשיך ליזום מפגשים בעצמך ולתחזק את הקשר מצידך. בנוסף, תתחזקי קשרים נוספים עם חברות אחרות. מקסימום תרוויחי עוד חברה או שתיים(  שמחתי לעמוד לשירותך!(: תוכלי לפנות אליי שוב דרך האתר ו או דרך המייל שלי zipiyaa gmail.com שנה טובה!
שאלה: עשיית ברד בשבת: אשתי קנתה בחו"ל כוס מיוחדת להכנת ברד. התהליך הוא באופן הבא: 1. מקפיאים את הכוס. הכוס היא גמישה בעלת דופן כפולה. 2. לאחר כ-6 שעות מוציאים מהמקפיא ואז ממלאים כל סוג של נוזל שרוצים להופכו לברד, ולוחצים על דפנות הכוס מס לחיצות במשך של דקה. בעקבות כך, הנוזל מתקרר, קופא חלקית והופך לברד. האם מותר להשתמש בכוס זו בשבת לצורך הכנת ברד שיישתו אותו בשבת עצמה? בצלאל
תשובה: יש בזה ריסוק הקרח שנוצר, ועל כן אסור
שאלה: חזרה בתשובה: שךום רב שמי ד. בשנים האחרונות התחלתי להתחזק כשרות תפילת השחר הפרשות חלה מידי פעם טהרת המשפחה הדלקת נרות ברכת המזון והתחלתי עם צניעות ברמה של הפסקתי ללכת עם גופיות. הבת שלי היתה שלוש שנים הגן חב"ד ועתה עולה לכיתה א רגילה היות והתנו לנו את העליה לביהס דתי בכך שנישמור שבת. בעלי מכבד את ההתקרבות שלי אבל הוא ממש לא בכיוון ודואג להשמיע באוזני שלעולם לא יהיה דתי ואין לו כוונה לזרום איתי. מה אני יכולה לעשות חוץ מלהתפלל לגרום לו ללכת לשיעורי תורה איך עושים זאת. ללכת לבית כנסת בשישי.
תשובה: ב"ה, אל תנסי לשכנע ללכת בדרכך, בכלל לא מנסים לשכנע בזוגיות, סתם חדירה לא מוצלחת, ככל שתהיי אישה יותר טובה ויותר מוסרית, בינך לבין עצמך, בינך לקב"ה, בינך לחברה, למשפחה לבעלך, כך יש סיכוי יותר גדול שהוא ירצה לאמץ חלק מתפיסת העולם שלך. אשריך! דני ארגמן
שאלה: ריבות ותה מרומניה: ריבות בקופסא סגורה ותה של חברת ליפטון שהגיעו מרומניה, האם מותר להשתמש?
תשובה: ריבות - דרוש הכשר בכמה סיבות. חרקים, כלי הבישול, חומרים נוספים שיש בריבה. תה רגיל בלי שום תוספות אינו דרוש הכשר. תה עם טעמים דרוש הכשר.
שאלה: מעשר כספים: אני סטודנטית בת 21, שעד לא מזמן לא כ"כ הצלחתי לכלכל את עצמי וההורים מאוד עזרו לי, עכשיו קיבלתי מלגה שהיא החזר רטרו של כל השכר לימוד והשכר דירה ודמי מחייה של השנה האחרונה, הסכום הכספי שקיבלתי במלגה (אחרי שכמובן החזרתי להוריי את רוב הכסף מהשנה הקודמת) הוא סכום גבוה מאוד ובהמשך אקבל מהם כל חודש סכום שיכסה את שכר הלימוד, דירה ומחייה שלי באופן קבוע. ולכן רציתי לשאול האם עליי לתת מעשר מתוך הסכום הזה ואם כן לפי מה לתת אותו? ועוד שאלה- יש לי חברה שבמצב כלכלי דחוק ושאלה אותי האם אוכל לתת לה את המעשר. האם זה מקובל?
תשובה: ב"ה, לא חייבים לתת מעשר כספים אבל זה מנהג מעולה. חייבים לתת צדקה אפשר פחות מעשירית. מי שמתחיל לתת מעשר כספים צריך לומר שמקבל זאת בלי נדר, כדי שאם לא יוכל לא יצטרך לעשות התרת נדרים. צריך לתת מעשר מכל הסכום שקבלת. אפשר לתת גם למחברה אם עומדת בתנאם של צדקה. דני ארגמן
שאלה: תנור דו תאי: ב ה יש לנו תנור דו תאי של חברת דלונגי עם הכשר בדץ,לשימוש בשר וחלב בכל תא.שמעתי שעל פי פסיקת הרב מרדכי אליהו.יש לבדוק האם בהפעלת התנור התחתון,החום לא מגיע לתא העליון.בבדיקה שלי החום מגיע בוודאי לחום שהיד סולדת ממנו.מה הדין?ומה לעשות עם התבנית של התאים,הרשת,סכום שנגע בזה? וכו.
שאלה: איסור הלכתי בפינוי חדרי מלון במוצאי שבת: האם פנוי מאוחר של חדר מלון במוצ"ש, חדר שאיננו משולם על ידי המפנה בשעה מאוחרת, אך משולם על ידי האורח שאיננו מקבל את החדר - איננו בבחינת גזל? שעת פינוי חדרי מלון מקובלת היא בין 11:00 ל 12:00. מסירת החדר לאורח הבא היא בין 13:00 ל 14:00. (מירווח זמן זה נועד לניקוי החדר) בבתי מלון בישראל התפתח נוהג על פי מורשים אורחים ישראלים להחזיק בחדר המלון בשבת עד לשעת צאת השבת. חדרים אלה נמכרים לתיירים כמכירה רגילה. כאשר התייר מגיע למלון הוא נדחה בלך ושוב עד לעזיבת האורחים הישראלים. נוהג זה התפתח כתוצאה ממשברים תכופים בענף התיירות, משברים שהותירו חדרי מלון ריקים מתיירים. קבלני חדרים ישראלים נכנסו לחלל הזה ומילאו את החדרים בישראלים. כחלק מהתחרות בין בתי המלון תבעו קבלני החדרים שלקוחותיהם יזכו לפינוי חדרים עם צאת השבת ללא ת על לילה נוסף. תיירים המגיעים למלונות בשבתות בין 14:00 ל 20:00 (בקיץ, בחורף ב 18:00) זועמים על כך שהחדר שהם שילמו עבורו נמצא בשימוש של לקוח אחר. (מטבע הדברים: תיירים שאינם שומרי שבת, חלקם יהודים, חלקם לא יהודים) אני סבור, ומכאן שאלתי: כפי שאדם קונה לעצמו זוג תפילין על מנת לקיים את המצווה, כפי שמשפחה קונה לעצמה כלי בישול והגשה לפסח על מנת לקיים את המצווה, כך על אדם שומר מצוות לקנות את הלילה הנוסף במלון אם ברצונו לשמור שבת, ולא לתבוע להשאר בחדר עד למוצ"ש על חשבון לקוח אחר של המלון שאיננו יכול לקבל את חדרו המשולם. הייתי עד לתקרית בה עורך דין מארה"ב איים על המלון בתביעת ענק אם הלקוח הנמצא בחדר המשולם על ידו לא יפנה את החדר מייד. מנהל המלון פינה שני חדרים מיד (אני מניח שהבטיח ת או פיצוי ללקוחות הישראלים על מנת שלא להיחשף לתביעה מצד הלקוח האמריקאי). השאלה: האם אין בתביעה להשאר בחדר המלון עד למוצ"ש משום גזל, בהתחשב בעובדה כי חדרים אלה נמכרים לתיירים החל מכניסה בשעה 14:00, בעוד שהלקוחות הישראלים אינם משלמים על זמן זה, והלקוחות מחו"ל שילמו על זמן זה. יוליוס (Jules) פולק.
תשובה: יש להגדיר מי האחראי על המעשה של מתן החדרים, שהרי הוא הנידון בפנינו. האחראי הוא בעל המלון. הוא מחליט לאפשר לדתיים להשאר עד מוצש"ק. זו זכותו הקניינית. הוא רשאי לדחות תייר המבקש לשכור חדר זה, ולומר לו שהחדר תפוס עד הערב. אולם אסור לו לומר לתייר שקרים, ואסור לו להשכיר לו מן הצהריים ולמעשה לדחותו בשטח כשבא בצהרי שבת בהלוך ושוב כדי למשוך זמן. איסור זה הוא גזל הגוי, דאוריתא. האדם הדתי אשר הגיע ושכר בתום לבו חדר עד מוצ"ש, אינו יודע ואינו צריך לברר האם מעשה זה יגרום לדחיית תייר או למעשה איסור. יש חזקת כשרות לבעל המלון שלא יגזול, אלא אם הורעה חזקתו כגון שזהו מלון הידוע כעושה מעשים כאלה. אם נודע לאדם דתי באמצע שבת שבעל המלון נותן לו להשאר בחדר אשר למעשה גוי שכר אחריו, והגוי מבקש להכנס לרכושו ובעל המלון גוזלו ודוחהו- אין על האדם הדתי חובה לפנות חדרו, שכן הוא שכר מבעל המלון עד מוצש"ק, ומה שבעל המלון עשה הוא דבר בליעל ואיסור תורה של גזילת כסף השכירות מן הגוי, אך אינו נוגע לחוזה עם השוכר הראשון היהודי שכבר מוחזק בנכס ומממש זכותו שקנה מבעל המלון. אולם- אם נודע ליהודי שגוי קדמו ושכר לפניו כניסה בשבת לחדר, והיהודי בא אחריו וסיכם עם בעל המלון שיצא רק במוצש"ק, והנה בא הגוי בשבת וביקש להכנס לנכס ששכר מבעוד מועד לפני ששכר היהודי, אזי על היהודי לארוז חפציו שאינם מוקצה ולצאת מהחדר הגזול, לתת לגוי את שלו. ומלכתחילה אם יודע על כך היהודי שגוי עתיד לבוא ושכר החדר לפניו, אסור לחתום הסכם שכזה.
שאלה: לשון הרע ו"ואהבת לרעך כמוך": אני מתחבט לנוגע לעניין הבא: בעבודתי הקודמת היה אדם שהיחסים ביננו לא היו טובים. הוא היה רב עם כולם ומתנהג בגסות. שמחתי שעברתי לעבודה חדשה כי האווירה הייתה לא נעימה במקום הקודם. לאחרונה שמעתי שהוא עובר ראיון לעבודה שבה אני עובד כרגע. שאלו אותי בעבודה מה אני חושב עליו ואמרתי את האמת: שהוא אדם מקצועי אך יחסי האנוש שלו בעייתיים ולא נעים כל כך לעבוד איתו. אני מרגיש שמצד אחד עשיתי את הדבר הנכון כי רציתי שהאווירה במקום החדש תהיה טובה, והם רצו לדעת את האמת על האדם והאם כדאי שיעבוד אצלם, וזו חובתי לומר את האמת. האדם כרגע עובד ופרנסתו לא נפגעה. מצד שני אני מרגיש שעברתי על איסור רכל ועל "ואהבת לרעך כמוך". האם תוכלו לעזור לי בבעיה? מראש, משה
תשובה: אם מעשיו היו כפי שתארת עם עמיתיו לעבודה, מעשה כשר עשית. את אהבתו תגביר בליבך, ותחדד בתוכך את ההבנה שאהבת ישראל עצמה היא המובילה להזהיר מפני תקלות.
שאלה: כרישה: האם כל עסק עם כשרות של. 1. הרבנות,כשרות רגילה, צריך לקנות. את כל המוצרים שלו חסלט? 2. האם כרישה ו?ניתן לקנות רגילה ושהמשגיח יבדוק. אותנו. 3. האם ניתן להשתמש בתראנים טאיות לאפייה
תשובה: 1. כן חוץ מהכרוב 2. 3. לא הבנתי את השאלה
שאלה: הולנד: האם סוכריות "drop" הנמכרות בהולנד כשרות? הבנתי שהן נמצאות באיזשהי רשימה של מוצרים כשרים שמה, אבל אני לא מכיר את הרשימה ואת נותן הכשרות. אשמח לתשובה במייל
תשובה: כדאי ליצור קשר איתם
שאלה: אופטימיות: ו על שאתה נותן מזמנך למתן תשובות נהדרות כל כך. לאחרונה אני מוצא עצמי מתוסכל יותר ויותר ככל שאני מוצא בעצמי מידות רעות. אני חושב שרוב חיי הייתי אדם פסימי מאוד, לא מצליח למצוא את הטוב באחרים, בעצמי, בעולם ובקיום בכלל. הקרנתי את ההפך בדיוק לכל המכרים שלי ואני חושב שזה יצר איזה שהוא עיוות בתוכי שפסימיות ואופטימיות התערבבו בתוכו לאט לאט, ככל שאני מבין כמה גדול כוח הרצון של הנשמה וההגשמה הרוחנית האידאלית שלה, להתקרב לקב"ה. דברים הופכים יותר בהירים, אבל לא ליותר קלים. אני חושב שאני מצליח להבין דברים בצורה ברורה יותר אבל זה בהחלט לא מקל על העול. אני מוצא את עצמי שוב בתקופות ארוכות של מול המחשב אוכל ומעשן יותר מהרגיל טובע ברחמים עצמיים ומחפש תירוצים להישאר שם וכמעט ולא מצליח להתעלות על העצבות וההבל שאני שרוי בו, פסימי בטירוף וזקוק באופן תלותי כמעט לתמיכה חיצונית. שאלתי היא כזאת, איך אפשר לסגל נקודת מבט חיובית אך רציונלית?
תשובה: ב"ה אם אתה מתוסכל זה סימן טוב לטהרת הנפש. מי שיש לו מידות רעות והוא מרגיש רע סימן שהנפש שלו נקיה ולא מסוגלת לחיות עם המידות הרעות האלה והיא דורשת תיקון. אבל מי שיש לו מידות רעות והוא מרגיש סבבה עם עצמו, סימן שהנפש שלו שחוקה, ולא מסוגלת להרגיש בשלילה של המידות האלה. לכן דבר ראשון אתה צריך לשמוח בהרגשה הזו, כי זה מגלה שמנגנון המוסר בנפש שלך תקין. דבר שני יש לך מודעות עצמית גבוהה, את מרגיש מה מתחלל אצלך ויודע לנסח זאת ולא סתם אדם שקופץ בעולם הזה כמו פופקורן. אלו שתי נקודות מבט חיוביות ורציונאליות שקיימות אצלך, תמשיך למצא דברים טובים אצלך, תרשום כל דבר טוב שבך בפנקס, וכך תתחיל להרגיש את הטוב שכבר קיים בך. ואם אדם מרגיש טוב עם עצמו אז גם יש לו כח מרץ וחשק לתקן ולקדם מה שיש. דני ארגמן
שאלה: זיווג- התאמה: הנני בחורה בת 20, יש לי חבר בן 25 מזה כמעל חצי שנה. בהתחלה הייתי בטוחה, כרגע בספק לגביו. ראיתי בו תכונות כמו- אנוכיות, חוסר איכפתיות ועוד ששמתי לב לאחרונה, מרגישה שמקפידה עליו בלב כבר הרבה זמן ובתוך תוכי מרגישה שזה לא זה, ההורים מתנגדים לקשר בטענה שהוא לא מתאים לי. התייעצתי עם אישה שהכרתי שיש לה רוח הקודש- מתקשרת. אמרה לי שאנחנו מאוד מתאימים, שזה הזיווג שלי ושחבל לפספס, יש לעשות הרבה עבודה וזה מה שטוב. שכנעה אותי שזה כן הוא. אני כרגע מבולבלת, הלב אומר לי לא ולא יודעת איך לנהוג. כמובן שהרבתי בתפילות ותחנונים וביקשתי על העניין הזה וביקשתי רמזים ועוד לא קיבלתי רמז מובהק. מה עלי לעשות? להאמין לאישה, להמשיך איתו, להפרד? לפי מה ניתן לקבוע אם הוא הזיווג שלי? אשמח לתשובה,
תשובה: ב"ה, מי שיחיה עם הבחור הזה זה את ולא המתקשרת, היא תחיה את החיים שלה ואת תחיי עם בחור אנוכי וחסר אכפתיות, ותחשבי שהיא צודקת כי לא עשית מספיק עבודה. ככה לא מחליטים, צריך לבדוק התאמה על ידי השכל והרגש, אם אין לו מידות טובות שחררי אותו, ותחפשי אדם טוב, מתאים מבחינת המידות והרגש. דני ארגמן
שאלה: קרי לילה: לרב אני מתבייש קצת לשאול את השאלה הזאת כי זה נושא מביך אבל אני קצת בלחץ האם זה שיוצא לי קרי לילה פעם בשבועיים בערך במשך שנה זה טבעי או שזה בעייתי אשמח לתשובה מהירה כי אני לחוץ ויישר כוח על האתר.
תשובה: אינני מבין בסטטיסטיקה רפואית, תשאל את רופא המשפחה האם הדבר אינו מוגזם בתדירותו. אל תתבייש, אתה אחראי ושומר על בריאותך. הלכתית, קרי מטמא את האדם, וכדי להכנס למקדש הוא טעון טבילה לטהרתו.
שאלה: כהן עשירי איך יטול ידיו במניין?: איך כהן יכול ללכת ליטול ידיים לברכת כהנים אם יש בדיוק 10
תשובה: הש"ץ ימתין לו מעט, או שיטול ידיו אחרי ישתבח ויקפיד לא לגעת בדבר הדורש נטילה
שאלה: תפילה ל המדינה. קניית סכין מיוחדת לראש השנה: הרב שרלו 1) מה עונים בסיום תפילה ל המדינה? אמן או כמו שכתוב בסידור-אמן סלה? 2) מה עמדתך לגבי מנהג קניית סכין ללא שיניים בערב ראש השנה והשחזתו? המנהג נחשב לסגולה לפרנסה ומבוסס כנראה על הרצון שיהיה לאנשים סכין חדה לפריסת לחם, מבלי לאבד פירורים. השאלה היא, יש לנו כבר סכין. האם כדאי ונכון להמשיך במנהג כסגולה, או שיש בכך משום התרחקות מהמשמעות הפנימית של חודש התשובה אלול ויום שמחת המלכת ה - ראש השנה? ושנה טובה
תשובה: א. אין בזה הלכות, והכל כמנהג המקום. רבים נוהגים לומר "אמן סלה". ב. מנהגים אלו הם תלויי הקשר. אם אדם מתרכז בהכנות לראש השנה בנושאים האמיתיים והמהותיים שצריך להתמודד איתם לקראת השנה החדשה, והוא גם אוהב לבטא את העולמות הפנימיים שלו בעזרת מעשים מעין אלה - אדרבא, והדבר טוב ויפה. אך אם אדם לא עוסק בנושאים המהותיים אלא דווקא בקניות סכין, או אם אין הוא חש שום צורך לבטא את הדברים בצורת הסכין - שיימנע, וישקיע את עולמו הפנימי במקום אחר. הלוא כן?
שאלה: עבודה בראש השנה.: לפני כארבע חודשים ב ה נולד לנו בן שני. אישתי לא בקו הבריאות ולכן אנחנו נעזרים במטפלת שהיא גם שכנה שלנו, בתמורה לת כמובן. האם מותר לבקש ממנה להגיע בראש השנה, כדי שאני אתפנה לתפילות בבית הכנסת וזאת בידיע שהיא מקבלת ת עבור השהות בביתנו? ב מראש. רפאל.
תשובה: מותר, אך לשלם לה את שכר השבת בהבלעה, דהיינו מגולם בשכר על שעות אחרות שעבדה בביתכם ביום חול.
שאלה: מעשר: אני מקבלת קצבת נכות מביטוח לאומי ועובדת במשרה חלקית. אני אם חד הורית לילדה בת 5. סך ההכנסות שלי בערך6500. (עבודה, קצבת נכות וסיוע בשכר דירה) אני הולכת לטיפול ברכיבה טיפולית בגלל בעיה נפשית. והבת שלי גם הולכת לטיפול באמנות. הענין הוא שזה עולה הרבה כסף. כרגע אני מפרישה למעשר בערך 500. אבל אמא שלי עוזרת לי לשלם על הטיפול בסוסים וגם עוד דברים. וזה ניראלי לא פייר שכביכול אמא שלי תורמת. אני הרי לא תורמת מכספי כי אין לי מספיק. כאילו אני תורמת ואז צריכה שיתרמו לי. כי אם לא היתי תורמת אז סביר להניח שלא היתי זקוקה לעזרה של אמי. אולי אני באמת לא צריכה לתרום מעשר במצב הנוכחי. מה דעתך בנושא?
תשובה: אני מצטט לך תשובה של  מכון משפט לעם  - התשובה א. מעשר אינו חיוב גמור מצד הדין אלא שכך ראוי לנהוג בצדקה (יו ד רמט א ). ב. כיון שכך, אם ההוצאות גדולות מההכנסות אין צריך להפריש מעשר, אלא שאעפ כ יש לשקול שלפעמים מוציאים על בגדים ואוכל וכד  יותר מהנצרך להנהגת חיים נורמלית ע פ מנהגי הזמן והמקום, ולכן נראה למעשה שאם יש תחושת דוחק א צ להפריש, אולם אם יש ריוח במקצת ראוי להפריש. ג. אף על פי כן, אם בא עני ומבקש יש לתת לו כנדבת היד, ואפילו פרוטה. (יו ד רמט א  וד  ברמ א). הרב דרור קישור למקור התשובה
שאלה: יום כיפור - ילדים: לגבי יום כיפור - רציתי לדעת האם אישה בהריון חייבת לצום? האם לילדים קטנים מתחת לגיל 10 מותר ללכת לים?
תשובה: גם ילדים מתחת לגיל 10 מסוגלים להבין ולהרגיש את האוירה של יום כיפור. לא ראוי להפוך להם את היום לסתם יום של חופש. אישה בהריון בלי סיבוכים וכו  חייבת לצום. עיין תשובות מפורטות בנושא